### 1. pielikums. **Pašvaldībām normatīvajos aktos noteiktie uzdevumi nozaru griezumā**

|  |  |  |
| --- | --- | --- |
| *Nr.**p.k.* | *Pašvaldības uzdevumi kartogrāfijas un ģeotelpiskās informācijas jomā:*  | *Tiesību akts*  |
| 1. | Organizē un koordinē savu funkciju izpildei nepieciešamās ģeotelpiskās informācijas iegūšanu un uzturēšanu. Nodrošina vietējo ģeodēzisko tīklu uzturēšanu savā administratīvajā teritorijā.  | Ģeotelpiskās informācijas likumsDetalizētāk - MK noteikumos |
| 2.  | Piešķir oficiālos vietvārdus un oficiālos paralēlnosaukumus, maina vietvārdu statusu un precizē rakstības formu (pilsētu daļām, ciemu daļām, dīķiem, parkiem, kapsētām, nekustamajiem īpašumiem, vietējās nozīmes dabas, vēstures un kultūras pieminekļiem, pieturvietām, u.c.).  | Ģeotelpiskās informācijas likumsDetalizētāk - MK noteikumos |

|  |
| --- |
| *Pašvaldības uzdevumi ekonomikas un būvniecības jomā ekonomikas, tautsaimniecības, rūpniecības, enerģētikas, būvniecības un mājokļu politikas jomā:* |
| 3. | Nodrošina savas administratīvās teritorijas būvniecības procesa tiesiskumu. Izveido būvvaldi vai vienojas ar citām pašvaldībām par kopīgas būvvaldes izveidi vai deleģē citai pašvaldībai atsevišķu uzdevumu izpildi.   | Likums “Par pašvaldībām” Būvniecības likumsDetalizētāk - MK noteikumos |
| Izdod būvatļauju ja būvniecības iecere atbilst vietējās pašvaldības teritorijas plānojumam, lokālplānojumam un detālplānojumam. | Teritorijas attīstības plānošanas likumsBūvniecības likumsZemes pārvaldības likumsDetalizētāk – MK noteikumos  |
| 4.  | Nodrošina pašvaldībai piederošu kapitāla daļu un kapitālsabiedrību efektīvu pārvaldību, kapitālsabiedrību racionālu un ekonomiski pamatotu resursu izmantošanu, labas korporatīvās pārvaldības principu ievērošanu, u.c.  | Publiskas personas kapitāla daļu un kapitālsabiedrību pārvaldības likumsKomercdarbības atbalsta kontroles likums |
| 5. | Sekmē saimniecisko darbību attiecīgajā administratīvajā teritorijā, rūpējas par bezdarba samazināšanu. Izveido, likvidē un reorganizē pašvaldību iestādes, kapitālsabiedrības, biedrības vai nodibinājumus, iegulda savus līdzekļus kapitālsabiedrībās. | Likums “Par pašvaldībām” Publiskas personas kapitāla daļu un kapitālsabiedrību pārvaldības likumsKomerclikums Biedrību un nodibinājumu likums |
| 6. | Veic un administrē pašvaldības īpašuma privatizēšanu un atsavināšanu. Izveido pašvaldības īpašuma privatizācijas komisiju.  | Likums “Par valsts un pašvaldību īpašuma objektu privatizāciju”Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumsPubliskās personas mantas atsavināšanas likumsDetalizētāk – MK noteikumos  |
| 7.  | Sniedz palīdzību iedzīvotājiem dzīvokļa jautājumu risināšanā. Izveido dzīvokļa jautājumu risināšanā sniedzamās palīdzības reģistru.  | Likums “Par pašvaldībām” Par palīdzību dzīvokļa jautājumu risināšanāDetalizētāk - MK noteikumos |
| 8. | Nodrošina pašvaldību dzīvojamo māju (telpu) pārvaldīšanas pakalpojumus, to kontroli, uzlabošanu. Nodrošina publisku ēku, dzīvojamo māju energoefektivitātes uzlabošanu.  | Dzīvojamo māju pārvaldīšanas likumsĒku energoefektivitātes likumsDetalizētāk – MK noteikumos  |
| 9. | Organizē iedzīvotājiem siltumapgādes pakalpojumus. | Likums “Par pašvaldībām” Enerģētikas likums |
| 10. | Piedalās datu vākšanā un sniedz valsts statistikai nepieciešamās ziņas. | Likums “Par pašvaldībām” Statistikas likums |
| 11.  | Teritorijas attīstības plānošanas dokumentos nosaka tūrisma, tai skaitā kūrortu, attīstības perspektīvas un kūrortu teritorijas, nodrošina pasākumus tūrisma, tai skaitā kūrortu, attīstībai. Piedalās tūrisma informācijas centru, punktu un stendu izveidošanā.  | Tūrisma likums |
| Nosaka prasības tūristu gidu profesionālajai kvalifikācijai un īsteno profesionālās darbības uzraudzību un kontroli. | Brīvas pakalpojumu sniegšanas likums Detalizētāk – MK noteikumos  |
| 12. | Izsniedz atļaujas ielu tirdzniecībai un tirgum, nosaka alkoholisko dzērienu mazumtirdzniecības īpašu kārtību sabiedrisko pasākumu norises vietās. Nosaka kārtību tirdzniecības vietas iekārtošanai, u.c. | Likums “Par pašvaldībām”Patērētāju tiesību aizsardzības likumsAlkoholisko dzērienu aprites likumsDetalizētāk - MK noteikumos |
| Izdot saistošos noteikumus par reklāmas izvietošanu publiskās vietās, paredzot ierobežojumus reklāmas izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī, nosakot vietas, kurās aizliegta atsevišķu preču, preču grupu vai pakalpojumu reklāmas izplatīšana. | Reklāmas likumsDetalizētāk – MK noteikumos  |
| 13.  | Izstrādā rīcības plānu par pirmās nepieciešamības rūpniecības preču izsniegšanu un to piegādes ceļu iespējamiem variantiem līdz izsniegšanas punktam. Sniedz priekšlikumus par pirmās nepieciešamības precēm, kuras jāiekļauj valsts materiālajās rezervēs. | Mobilizācijas likums Detalizētāk – MK noteikumos  |
| 14.  | Izstrādā un pieņemt energoefektivitātes plānu izstrādāt kā atsevišķu dokumentu vai kā pašvaldības teritorijas attīstības programmas sastāvdaļu, kurā iekļauti noteikti energoefektivitātes mērķi un pasākumi. Republikas pilsētu pašvaldības ievieš sertificētu energopārvaldības sistēmu.  | Energoefektivitātes likumsDetalizētāk – MK noteikumos  |
| 15.  | Veicina teritorijās esošos degvielas lietotājus izmantot biodegvielu un savas kompetences ietvaros rada labvēlīgus apstākļus biodegvielas ražošanai un investīcijām tās attīstībai. Veicina biodegvielas izmantošanu sabiedriskajā transportā. | Biodegvielas likums  |

|  |
| --- |
| *Pašvaldības uzdevumi budžeta, īstermiņa un ilgtermiņa finanšu politikas, grāmatvedības politikas, finanšu tirgus politikas, azartspēļu un izložu organizēšanas politikas un nodokļu politikas jomā:* |
| 16. | Tiesības uz budžeta ieņēmumiem saskaņā ar likumiem, lai nodrošinātu pastāvīgu, drošu, makroekonomiskās stabilitātes prasībām atbilstošu ieņēmumu bāzi.  | Likums “Par pašvaldībām” Likums “Par budžetu un finanšu vadību” Detalizētāk – MK noteikumos  |
| 17.  | Pienākums pieņemt ikgadējo budžetu. Pienākums iesniegt oficiālu pārskatu par budžeta plānu un izpildi, kā arī saimniecisko un gada publisko pārskatu. | Likums “Par pašvaldībām” Likums par budžetu un finanšu vadībuLikums “Par pašvaldību budžetiem”Detalizētāk – MK noteikumos |
| 18.  | Ņem aizņēmumus un sniedz galvojumus gadskārtējā valsts budžeta likumā paredzētajos kopējo pieļaujamo palielinājumu apjomos.  | Likums “Par pašvaldību budžetiem”Detalizētāk – MK noteikumos  |
| 19. | Lemj par nekustamā īpašuma nodokļa likmēm likuma ietvaros no 0,2 līdz 3 procentiem. | Likums “Par nekustamā īpašuma nodokli” |
| 20.  | Piedalās ES struktūrfondu projektu īstenošanā. Nodrošina integrētu teritoriālo investīciju īstenošanas funkciju.  | Eiropas Savienības struktūrfondu un Kohēzijas fonda 2014.—2020. gada plānošanas perioda vadības likumsDetalizētāk - MK noteikumos un rīkojumos |
| 21.  | Piedalās līdzīgu iespēju radīšanā visām pašvaldībām noteikto funkciju izpildes nodrošināšanā, veicina iniciatīvu un patstāvību savu finanšu resursu veidošanā. Veic iemaksas pašvaldību finanšu izlīdzināšanas fondā.   | Pašvaldību finanšu izlīdzināšanas likumsDetalizētāk – MK noteikumos |
| 22.  | Racionāli un lietderīgi apsaimnieko pašvaldības kustamo un nekustamo mantu. Iegūst un atsavina kustamo un nekustamo mantu, privatizē pašvaldību īpašuma objektus, slēdz darījumus, u.c.  | Likums “Par pašvaldībām” Publiskas personas finanšu līdzekļu un mantas izšķērdēšanas novēršanas likumsPubliskās personas mantas atsavināšanas likumsDetalizētāk – MK noteikumos |
| 23.  | Pirmpirkuma tiesību izmantošana, ja pašvaldības administratīvajā teritorijā tiek atsavināts nekustamais īpašums, kas nepieciešams pašvaldību funkciju izpildei.  | Likums “Par pašvaldībām” Detalizētāk - MK noteikumos |
| 24.  | Dod galvojumu par tām parāda saistībām, ko studējošais uzņemas studiju kredīta saņemšanai.  | Augstskolu likums Detalizētāk - MK noteikumos |
| 25. | Tiesības savā administratīvajā teritorijā uzlikt pašvaldību nodevas un citus maksājumus pašvaldības budžetā. | Likums “Par pašvaldībām” Likums “Par nodokļiem un nodevām”Detalizētāk MK noteikumos |
| 26.  | Lemj par azartspēļu vietas atbilstību likumos noteiktajiem ierobežojumiem, izsniedz atļauju, atceļ izsniegto atļauju atvērt kazino, spēļu zāli, bingo zāli, totalizatoru vai derību likmju pieņemšanas vietu, u.c.  | Azartspēļu un izložu likums |
| 27.  | Var dibināt kredītiestādi.  | Kredītiestāžu likumsDetalizētāk – MK noteikumos  |
| *Pašvaldības uzdevumi sabiedriskās kārtības un drošības, personas tiesību un likumīgo interešu aizsardzības, ugunsdrošības, glābšanas, civilās aizsardzības, iedzīvotāju uzskaites, migrācijas un pilsonības jautājumu jomā:* |
| 28. | Piedalās sabiedriskās kārtības nodrošināšanā, nodrošina sabiedrisko kārtību, apkaro žūpību un netiklību (var izveidot atskurbināšanas telpas).  | Likums “Par pašvaldībām”Nacionālās drošības likums Likums “Par policiju” |
| 29 | Var izveidot pašvaldības policiju vai  deleģēt šā uzdevumu izpildi citai pašvaldībai. Pašvaldības var izveidot kopīgu pašvaldības policiju. | Likums “Par policiju” |
| 30. | Var izveidot pašvaldību ugunsdrošības, ugunsdzēsības un glābšanas dienestu. Nodrošina pašvaldības ugunsdrošības, ugunsdzēsības un glābšanas dienestu darbinieku apmācību un atbalsta brīvprātīgo ugunsdzēsēju organizāciju veidošanu pašvaldības teritorijā. | Ugunsdrošības un ugunsdzēsības likumsDetalizētāk – MK noteikumos  |
| 31. | Piedalās civilās aizsardzības pasākumu nodrošināšanā, izstrādā civilās aizsardzības plānus. Koordinē katastrofas, kuras saistītas ar ēku un būvju sabrukšanu, avāriju siltumapgādes, ūdensapgādes, notekūdeņu vai kanalizācijas sistēmā. Nodrošina evakuāciju jautājumu risināšanu u.c., kā arī nodrošina civilās aizsardzības komisijas darbību un piedalās tās darbībā.  | Likums “Par pašvaldībām” Civilās aizsardzības un katastrofas pārvaldīšanas likumsDetalizētāk - MK noteikumos |
| 32. | Reģistrē ziņas par deklarēto dzīvesvietu un jānodrošina personas sniegto ziņu datorizēta apstrāde, aizsardzību, saglabāšanu, aktualizēšanu. Pārbauda deklarēto ziņu patiesumu, kā arī pēc savas iniciatīvas jāveic dzīvesvietas reģistrācija.  | Dzīvesvietas deklarēšanas likumsDetalizētāk - MK noteikumos |
| 33. | Izskata iesniegumus un sagatavo atļaujas intīma rakstura izklaides rīkošanai*,* nosaka ierobežojumus.  | Pornogrāfijas ierobežošanas likumsDetalizētāk - MK noteikumos |
| 34.  | Lemj par atļauju vai aizliegumu publisko pasākumu, sapulču, gājienu un piketu norisei, nosaka ierobežojumus attiecībā uz pasākuma norisi. | Likums “Par sapulcēm, gājieniem un piketiem” |
| Izsniedz atļauju vienreizēja publiska pasākuma rīkošanai attiecīgās pašvaldības administratīvajā teritorijā. | Publisku izklaides un svētku pasākumu drošības likums |
| 35.  | Pieņem lēmumu par atļaujas izsniegšanu otrās vai trešās kategorijas šautuves (šaušanas stenda) izveidošanai un darbībai vai par atteikumu izsniegt atļauju. | Ieroču aprites likums Detalizētāk - MK noteikumos |
| 36. | Izsniedz speciālo atļauju (licenci) kremācijas veikšanai.  | Likums “Par miruša cilvēka ķermeņa aizsardzību un cilvēka audu un orgānu izmantošanu medicīnā”Detalizētāk - MK noteikumos |
| 37.  | Sniedz palīdzību Robežsardzei tās pienākumu izpildē. | Robežsardzes likums |
| *Pašvaldības uzdevumi izglītības, zinātnes, sporta un jaunatnes jomā:* |
| 38. | Gādā par iedzīvotāju izglītību (pamatizglītības un vispārējās vidējās izglītības iegūšana; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.). | Likums “Par pašvaldībām” Izglītības likumsDetalizētāk - MK noteikumos |
| Dibina, reorganizē un likvidē vispārējās izglītības iestādes, speciālās izglītības iestādes un klases, kā arī pirmsskolas izglītības grupas bērniem ar speciālām vajadzībām un interešu izglītības iestādes.  | Izglītības likumsVispārējās izglītības likums Detalizētāk - MK noteikumos |
| Dibina interešu izglītības iestādes. | Izglītības likumsDetalizētāk – MK noteikumos  |
| 39. | Nodrošina bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību. | Izglītības likums Vispārējās [izglītības likums](https://likumi.lv/ta/id/50759-izglitibas-likums)Detalizētāk - MK noteikumos |
| 40. | Dibina, reorganizē un likvidē profesionālās ievirzes izglītības iestādes. Piedalās profesionālās izglītības īstenošanā, sekmē komercdarbības attīstību savā teritorijā, sadarbojas ar darba devēju organizācijām, piedalās to jautājumu risināšanā, kas saistīti ar prakses vietu nodrošināšanu izglītojamajiem attiecīgās pašvaldības teritorijā. | Izglītības likums Profesionālās izglītības likums Detalizētāk MK noteikumos |
| 41. | Sniedz informāciju par nepieciešamo finansējumu internātskolu pedagogu atlaišanas pabalstu kompensēšanai. Nodrošina pedagogu algām piešķirtā valsts budžeta finansējuma ieskaitīšanu izglītības iestāžu kontos. | Izglītības likumsDetalizētāk - MK noteikumos |
| 42.  | Izveido vismaz vienu izglītības speciālista amatu vai izglītības pārvaldes iestādi. Novadu pašvaldības var apvienoties vienas vai vairāku funkciju īstenošanai izglītības jomā, savstarpēji vienojoties par finansēšanas kārtību. | Izglītības likumsDetalizētāk - MK noteikumos |
| Organizē pedagoģisko darbinieku tālākizglītību un izglītības metodisko darbu, profesionālās meistarības pilnveidi.  | Izglītības likums Detalizētāk - MK noteikumos |
| 43.  | Īsteno politiku pieaugušo izglītībā un nodrošina piešķirtā finansējuma sadali un uzraudzību pār finanšu līdzekļu izlietojumu. | Izglītības likumsDetalizētāk MK noteikumos  |
| 44.  | Nodrošina pašvaldības pedagoģiski medicīniskās komisijas darbību un pieejamību bērniem ar speciālām vajadzībām.  | Izglītības likums Vispārējās [izglītības likums](https://likumi.lv/ta/id/50759-izglitibas-likums)Detalizētāk - MK noteikumos |
| 45. | Iesaistās bērnu nometņu organizēšanā un izstrādā to darbības noteikumus. | Izglītības likums Vispārējās [izglītības likums](https://likumi.lv/ta/id/50759-izglitibas-likums) |
| 46. | Nodrošina transportu izglītojamo nokļūšanai izglītības iestādē un atpakaļ dzīvesvietā. | Izglītības likums  |
| 47.  | Veic obligātā izglītības vecuma bērnu uzskaiti Ministru kabineta noteiktajā kārtībā.  | Izglītības likums Detalizētāk - MK noteikumos |
| 48. | Veicina veselīgu dzīvesveidu un sporta attīstību savā administratīvajā teritorijā, finansē licencētas sporta izglītības programmas to padotībā esošajās akreditētajās sporta izglītības iestādēs. | Sporta likums Detalizētāk – MK noteikumos  |
| *Pašvaldības uzdevumi kultūras pieminekļu aizsardzības, arhīvu, arhitektūras, dizaina, tautas mākslas, teātra, mūzikas, muzeju, bibliotēku, vizuālās mākslas un radošo industriju izglītības jomā:* |
| 49. | Rūpējas par kultūru un sekmē tradicionālo kultūras vērtību saglabāšanu un tautas jaunrades attīstību. | Likums “Par pašvaldībām”  |
| Nosaka juridiskus, tehniskus, organizatoriskus, administratīvus un finansiālus pasākumus nemateriālā kultūras mantojuma saglabāšanas atbalstam | Nemateriālā kultūras mantojuma likums  |
| 50. | Nosaka pilsētas, novada vai pagasta simboliku, saskaņojot to ar Latvijas Valsts Heraldikas komisiju. | Likums “Par pašvaldībām”  |
| 51. | Nodrošina vietējās nozīmes kultūras pieminekļu saglabāšanu un uzraudzību.  | Likums “Par kultūras pieminekļu aizsardzību”Detalizētāk – MK noteikumos  |
| 52. | Nodrošina bibliotēku kā pasaules kultūras mantojuma uzkrājēju, galveno informācijas nodrošinātāju un bibliotēku darbinieku apmācības centru aizsardzību un saglabāšanu un veicina to attīstību.Sniedz iedzīvotājiem universālo informācijas pakalpojumu.  | Bibliotēku likumsDetalizētāk - MK noteikumos |
| 53. | Dibina muzejus un to filiāles, konsultējoties ar Muzeju padomi. | Muzeju likums |
| 54. | Dibina kultūras institūcijas, nosaka pašu dibināto kultūras institūciju darbības formas un pamatu.Sniedz materiāli tehnisku, finansiālu un organizatorisku atbalstu tautas jaunrades amatiermākslas kolektīviem, rūpējoties par dziesmu un deju svētku tradīcijas saglabāšanu, attīstīšanu un nodošanu tālāk nākamajām paaudzēm.  | Likums “Par pašvaldībām” Kultūras institūciju likumsDetalizētāk – MK noteikumos  |
| 55. | Piedalās Dziesmu un deju svētku sagatavošanas procesā un norisē, izvirza Dziesmu un deju svētku koordinatorus un nodrošina to darbību.  | Dziesmu un deju svētku likums |
| 56.  | Veic dokumentu pārvaldību. Nodod dokumentus un uzziņu sistēmu pastāvīgā valsts glabāšanā Latvijas Nacionālajā arhīvā.  | Arhīvu likums Dokumentu juridiskā spēka likumsElektronisko dokumentu likumsOficiālās elektroniskās adreses likumsPaziņošanas likumsDetalizētāk - MK noteikumos |
| *Pašvaldības uzdevumi darba, sociālās aizsardzības, bērnu un ģimenes tiesību, personu ar invaliditāti vienlīdzīgu iespēju un dzimumu līdztiesības jomā:* |
| 57. | Nodrošina iedzīvotājiem sociālo palīdzību (sociālo aprūpi), sociālo palīdzību maznodrošinātām ģimenēm un sociāli mazaizsargātām personām, nodrošina vecos ļaudis ar vietām pansionātos, nodrošina bāreņus un bez vecāku gādības palikušos bērnus ar vietām mācību un audzināšanas iestādēs, nodrošināšana bezpajumtniekus ar naktsmītni u.c. | Likums “Par pašvaldībām” Sociālo pakalpojumu un sociālās palīdzības likumsDetalizētāk - MK noteikumos |
| Izveido pašvaldības iestādi — sociālo dienestu. Pašvaldība, kura nav izveidojusi dienestu, slēdz līgumus ar citiem sociālo pakalpojumu sniedzējiem savā teritorijā vai ar citām pašvaldībām par minēto sociālo pakalpojumu sniegšanu un samaksu. | Sociālo pakalpojumu un sociālās palīdzības likums |
| 58.  | Nodrošina sociālo dzīvokļu izīrēšanu personām ar invaliditāti.  | Par sociālajiem dzīvokļiem un sociālajām dzīvojamām mājāmDetalizētāk – MK noteikumos  |
| 59.  | Organizē un kontrolē bērna tiesību aizsardzību visā valsts teritorijā. Pašvaldību institūcijas nodrošina bērna tiesību aizsardzību.  | Bērnu tiesību aizsardzības likums |
| 60. | Izveido aizbildnības un aizgādnības iestādi – Bāriņtiesu, tās darbība nodrošināma visos novada pagastos un novada pilsētās. Vienā novadā vai republikas pilsētā var izveidot vairākas bāriņtiesas vai vairākas pašvaldības — kopīgu bāriņtiesu. | Bāriņtiesu likumsDetalizētāk – MK noteikumos  |
| Nodrošina bērna vai citas rīcībnespējīgas personas mantisko interešu aizstāvību attiecībās ar vecākiem vai citām personām. | Bāriņtiesu likums Detalizētāk – MK noteikumos  |
| Lemj par bērna nodošanu audžuģimenes aprūpē, aizbildniecībā un nodod adopcijā. | Bāriņtiesu likumsDetalizētāk – MK noteikumos  |
| 61. | Sadarbojas ar Nodarbinātības valsts aģentūru aktīvo nodarbinātības pasākumu un bezdarba samazināšanas preventīvo pasākumu organizēšanā un īstenošanā un paredzēt bezdarbnieku, darba meklētāju, komersantu nodarbināto personu un pašnodarbināto iesaistīšanu valsts un ārvalstu finansēto programmu projektos.  | Bezdarbnieku un darba meklētāju atbalsta likumsDetalizētāk - MK noteikumos |
| 62. | Īsteno algotos pagaidu sabiedriskos darbus. Katra pašvaldība pati var izveidot kritērijus atbilstoši pašvaldībā dzīvojošo cilvēku vajadzībām, nosakot kādām mērķa grupām dalība sociālo problēmu risināšanā nepieciešama prioritārā kārtā.  | Bezdarbnieku un darba meklētāju atbalsta likumsDetalizētāk - MK noteikumos |
| 63. | Nodrošina rehabilitācijas procesu personām ar prognozējamu invaliditāti vai personām ar invaliditāti. Nodrošina asistenta pakalpojumus.  | Invaliditātes likumsDetalizētāk - MK noteikumos |
| *Pašvaldības uzdevumi satiksmes transporta un sakaru nozares jomā:* |
| 64. | Organizē sabiedriskā transporta pakalpojumus.Nosaka braukšanas maksas atvieglojumus savā administratīvajā teritorijā.  | Likums “Par pašvaldībām” Sabiedriskā transporta pakalpojumu likums |
| 65. | Gādā par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana (…).Pašvaldību ceļus un ielas uzskaita attiecīgā pašvaldība, pieņem lēmumu par ceļa likvidēšanu. Pašvaldības nozīmes ceļu vai ielu pašvaldība nosaka pašvaldības teritorijas plānojumā vai lokālplānojumā. | Likums “Par pašvaldībām” Likums “Par autoceļiem”Zemes pārvaldības likumsDetalizētāk - MK noteikumos |
| 66.  | Nosaka autoceļu lietošanas ierobežojumus uz laiku nelabvēlīgu ceļa vai klimatisko apstākļu dēļ, kā arī citos gadījumos, kad braukšana pa autoceļiem kļūst bīstama | Likums “Par autoceļiem” Detalizētāk - MK noteikumos |
| 67. | Izsniedz speciālās atļaujas (licences) vieglajiem taksometriem. | Likums “Par pašvaldībām” Autopārvadājumu likums  |
| 68.  | Izveido ostas pārvaldi, kontrolē ostas komercsabiedrību darbības atbilstību likumiem, Ministru kabineta normatīvajiem aktiem un attiecīgas ostas pārvaldes nolikumam. | Likums par ostāmLiepājas speciālās ekonomiskās zonas likumsDetalizētāk – MK noteikumi |
| 69. | Var sniegt valsts atbalstu jaunu gaisa pārvadājumu uzsākšanai un nodrošināšanai starp lidostām Latvijā, kā arī starp Latvijas un citām Eiropas Savienības lidostām. | Likums “Par aviāciju” |
| *Pašvaldības uzdevumi tieslietu nozarē:* |
| 70. | Sadarbojas ar Valsts probācijas dienestu piespiedu darba organizēšanas jautājumos. | Valsts probācijas dienesta likumsDetalizētāk MK noteikumos |
| 71.  | Izveido aizbildnības un aizgādnības iestādi – Bāriņtiesu, kas gādā par aizgādnību, aizbildnību, adopciju un bērnu personisko un mantisko tiesību un interešu aizsardzību.  | Bāriņtiesu likumsDetalizētāk – MK noteikumos  |
| Organizē notariālo darbību novados, kuros nav teritoriālā iedalījuma vienību. Sniedz palīdzību mantojuma lietu kārtošanā, gādā par mantojuma apsardzību, izdara apliecinājumus un pilda citus uzdevumus, ja administratīvajā teritorijā nav notāra. | Bāriņtiesu likums |
| 72. | Izveido dzimtsarakstu nodaļu, kura veic civilstāvokļa aktu reģistrāciju.  | Civilstāvokļa aktu reģistrācijas likumsDetalizētāk MK noteikumos |
| 73. | Ierosina un veic nekustamā īpašuma atsavināšanu sabiedrības vajadzībām.  | Sabiedrības vajadzībām nepieciešamā nekustamā īpašuma atsavināšanas likums |
| 74.  | Izskata pieteikumus par līdzvērtīgas zemes piešķiršanu mantiniekiem.  | Likums “Par zemes reformu Latvijas pilsētās” Likums “Par zemes komisijām” Likums “Par zemes reformu lauku apvidos” |
| 75.  | Gādā, lai tiktu novērstas totalitāro režīmu radīto civilo, ekonomisko un sociālo tiesību ierobežojumu izraisītās sekas, atlīdzināti šo režīmu radītie materiālie zaudējumi, to nodarītais fiziskais un morālais kaitējums. Izskata pieteikumus par mantas atdošanu vai kompensāciju represētajiem. | Likums “[Par politiski represētās personas statusa noteikšanu](https://likumi.lv/ta/id/65541-par-politiski-represetas-personas-statusa-noteiksanu) komunistiskajā un nacistiskajā režīmā cietušajiem”Detalizētāk - MK noteikumos |
| Piešķir Nacionālās pretošanās kustības dalībnieka statusu. | Likums “Par nacionālās pretošanās kustības dalībnieka statusu”Detalizētāk – MK noteikumos |
| 77.  | Nosaka nekustamā īpašuma lietošanas mērķi un lietošanas mērķim piekrītošo zemes platību.  | Nekustamā īpašuma valsts kadastra likums |
| 78. | Ievieš attiecīgajā administratīvajā teritorijā adresācijas sistēmu, tai skaitā apdzīvoto vietu, ielu nosaukumus u.tml.  | Administratīvo teritoriju un apdzīvoto vietu likumsDetalizētāk – MK noteikumos  |
| 79.  | Sniedz palīdzību dzīvokļa jautājuma risināšanā personai, kura atbrīvojusies no ieslodzījuma.  | Likums “Par palīdzību dzīvokļu jautājumu risināšanā”  |
| 80.  | Nodrošina valsts valodas lietošanu un aizsardzību pašvaldību iestādēs. Nodrošina materiālo bāzi latviešu valodas izpētei, kopšanai un attīstīšanai. | Valsts valodas likums |
| *Pašvaldības uzdevumi sabiedrības veselības un veselības aprūpes jomā:* |
| 81. | Nodrošina veselības aprūpes pieejamību, kā arī veicina iedzīvotāju veselīgu dzīvesveidu un sportu. | Likums “Par pašvaldībām” Veselības aprūpes finansēšanas likums |
| 82. | Veido pašvaldību iestādes, dibina biedrības vai nodibinājumus, kapitālsabiedrības, iegulda savus līdzekļus kapitālsabiedrībās. Izveido ārstniecības iestādi.  | Likums “Par pašvaldībām” Ārstniecības likumsDetalizētāk – MK noteikumos  |
| 83. | Pieņem lēmumus par pasākumiem epidēmiju un to seku novēršanai.Pieņem lēmumu par pašvaldības noteikto karantīnas vai citu ierobežojošu pasākumu atcelšanu. | Epidemioloģiskās drošības likumsDetalizētāk – MK noteikumos |
| 84. | Pieņem lēmumus par medicīniskās palīdzības sniegšanu attiecīgajā teritorijā.  | Ārstniecības likumsLikums “Par prakses ārstiem” |
| 85.  | Nosaka kārtību, kādā nodrošināma izglītojamo profilaktiskā veselības aprūpe, pirmās palīdzības pieejamība, kā arī izglītojamo drošība izglītības iestādēs un to organizētajos pasākumos.  | Izglītības likums Detalizētāk - MK noteikumos |
| 86. | Veic farmaceitiskās aprūpes pieejamības izvērtējumu konkrētajā apdzīvotajā vietā.  | Farmācijas likumsDetalizētāk – MK noteikumos  |
| *Pašvaldības uzdevumi vides aizsardzības, pašvaldību attīstības, teritorijas attīstības plānošanas un zemes pārvaldības, pašvaldību pakalpojumu pieejamības, elektroniskā pārvaldes un informācijas un komunikācijas tehnoloģiju pārvaldības jomā:* |
| 87. | Organizē iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) | Likums “Par pašvaldībām” Ūdenssaimniecības pakalpojumu likumsAtkritumu apsaimniekošanas likums |
| Organizē atkritumu apsaimniekošanu, pieņem lēmumus par atkritumu poligonu izvietošanu savā administratīvajā teritorijā, izdod saistošos noteikumus par sadzīves atkritumu apsaimniekošanu savā administratīvajā teritorijā, pieņem lēmumus par jaunu bīstamo atkritumu reģenerācijas vai apglabāšanas iekārtu un atkritumu poligonu izvietošanu, uzrauga un kontrolē šo procesu, u.c.  | Atkritumu apsaimniekošanas likumsDetalizētāk – MK noteikumos  |
|  | Ūdenssaimniecības pakalpojumu sniegšanai nosaka iestādi, vai pilnvaro komersantu, likumā noteiktajos gadījumos nosaka maksu par pakalpojumiem, izdod saistošos noteikumus, tai skaitā, arī par decentralizēto kanalizācijas pakalpojumu sniegšanas un uzskaites kārtību, izveido un uztur decentralizēto kanalizācijas sistēmu reģistru, kontrolē decentralizēto kanalizācijas sistēmu atbilstību normatīvo aktu prasībām. | Ūdenssaimniecības pakalpojumu likumsDetalizētāk – MK noteikumos |
| 88. | Lemj par ierosinājumu par attiecīgās administratīvās teritorijas likvidēšanu, tās robežu grozīšanu vai nosaukuma maiņu.  | Likums “Par pašvaldībām” Administratīvo teritoriju un apdzīvoto vietu likumsDetalizētāk – MK noteikumos  |
| 89. | Nosaka kārtību, kādā izmantojami publiskā lietošanā esošie meži un ūdeņi.  | Ūdenssaimniecības likums Zemes pārvaldības likumsDetalizētāk – MK noteikumos  |
| 90.  | Veic valsts vārdā zemes dzīļu fonda izmantošanas pārraudzību neatkarīgi no tā piederības (īpašnieka).  | Likums “Par zemes dzīlēm” Detalizētāk – MK noteikumos  |
| 91 | Izstrādā rīcības programmu gaisa piesārņojuma samazināšanai konkrētajā teritorijā un īsteno tajā noteiktos pasākumus.Sniedz priekšlikumus pirms atļaujas izsniegšanas A vai B kategorijas piesārņojošām darbībām. | Likums “Par piesārņojumu” Detalizētāk – MK noteikumos  |
| 92. | Izstrādā pašvaldības teritorijas attīstības programmu un teritorijas plānojumu, nodrošina teritorijas attīstības programmas realizāciju un teritorijas plānojuma administratīvo pārraudzību.  | Likums “Par pašvaldībām”Teritorijas attīstības plānošanas likumsDetalizētāk - MK noteikumos |
| 93. | Izstrādā un apstiprina vietējās pašvaldības attīstības stratēģiju, sniedz priekšlikumus nacionālā un reģionālā līmeņa attīstības plānošanas dokumentu izstrādei. | Teritorijas attīstības plānošanas likumsDetalizētāk - MK noteikumos |
| Apstiprina pašvaldības ekonomiskās un sociālās attīstības un apkārtējās vides aizsardzības perspektīvās programmas | Likums “Par pašvaldībām” |
| Veic kontroli vides jomā.Nodrošina vides informācijas sniegšanu un izplatīšanu. | Vides aizsardzības likums |
| 94. | Nodrošina reģionālās attīstības uzraudzību un novērtēšanu, izmantojot moduli kā primāro datu avotu teritorijas attīstības plānošanā, reģionālās attīstības uzraudzībā un novērtēšanā, pēc iespējas neveidojot atsevišķas uzraudzības un novērtēšanas sistēmas. | Reģionālās attīstības likums Detalizētāk - MK noteikumos |
| 95. | Veido un uztur informācijas sistēmas kā valsts informācijas sistēmas sastāvdaļu. Atbild par datu vākšanu, reģistrēšanu, ievadīšanu, apstrādi, glabāšanu, izmantošanu, pārraidīšanu, publicēšanu, atbilstību iesniegtajiem datiem, aktualizēšanu, labošanu, kā arī datu kvalitāti valsts informācijas sistēmā.  | Valsts informācijas sistēmu likumsDetalizētāk – MK noteikumos  |
| 96. | Nodrošina bibliotēkas lietotājiem bezmaksas pieeju internetam un vispārpieejamiem elektroniskās informācijas resursiem, kā arī nodrošināt iespēju bez maksas izmantot datoru.  | Bibliotēku likums  |
| Nodrošina publiskas pieejas interneta punktu pieejamību pašvaldībā. Nodrošina klientam ērtu pašvaldības pakalpojumu saņemšanu.  | Elektronisko dokumentu likums |
| 97. | Gādā par savas administratīvās teritorijas labiekārtošanu un sanitāro tīrību (..) organizē pretplūdu pasākumus (…) | Likums “Par pašvaldībām”  |
| Piedalās upju baseinu apgabala apsaimniekošanas pasākumu koordinācijai izveidotajā konsultatīvajā padomē, izskata apsaimniekošanas plānu un pasākumu programmu. | Ūdens apsaimniekošanas likumsDetalizētāk – MK noteikumos  |
| 98.  | Iznomā rūpnieciskās zvejas tiesības publiskajos ūdeņos. Organizē valstij piederošo zvejas tiesību izmantošanu un pārzina privāto zvejas tiesību izmantošanu ūdeņos, kas atrodas pašvaldības administratīvajā teritorijā vai piekļaujas tai. Izsniedz speciālas atļaujas (licences) komercdarbībai zvejniecībā iekšējos ūdeņos administratīvās teritorijas robežās. | Zvejniecības likumsDetalizētāk - MK noteikumos |
| 99. | Izsniedz atļaujas bieži sastopamo derīgo izrakteņu ieguvei. | Likums “Par zemes dzīlēm”Detalizētāk - MK noteikumos |
| 100.  | Var plānot un īstenot pašvaldības diasporas politiku, citstarp nodrošināt institucionālo sistēmu darbam ar diasporu un sniegt atbalstu valsts pārvaldes institūcijām diasporas politikas īstenošanā. Var izveidot diasporas lietu konsultatīvo komisiju kā arī sniegt diasporas locekļiem sociālo, materiālo vai cita veida atbalstu šā likuma mērķu īstenošanai, arī remigrācijas veicināšanai vai atvieglošanai. | Diasporas likumsDetalizētāk - MK noteikumos |
| 101.  | Gādā par kapsētu izveidošanu un uzturēšanu. | Likums “Par pašvaldībām”Detalizētāk – MK noteikumos  |
| *Pašvaldības uzdevumi lauksaimniecības, meža un zivsaimniecības jomā:* |
| 102. | Nosaka un uzrauga mājas dzīvnieku turēšanas noteikumus.  | Dzīvnieku aizsardzības likumsDetalizētāk - MK noteikumos |
| Organizē klaiņojošu vai bezpalīdzīgā stāvoklī nonākušu dzīvnieku izķeršanu un, ja nepieciešams, nogalināšanu. | Dzīvnieku aizsardzības likumsDetalizētāk – MK noteikumos  |
| Uzrauga Dzīvnieku kapsētu izveidi saskaņā ar attiecīgās pašvaldības teritorijas attīstības programmu un plānojumu. Nodrošina bezsaimnieka dzīvnieku līķu savākšanu un iznīcināšanu. | Veterinārmedicīnas likums Detalizētāk – MK noteikumos |
| 103. | Organizē un koordinē latvāņa izplatības ierobežošanas pasākumus. | Augu aizsardzības likums Detalizētāk - MK noteikumos |
| 104. | Piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kontrolē to.  | Meliorācijas likums |
| 105. | Nodrošina pārtikas preču izsniegšanu valsts apdraudējuma gadījumā, t.sk. izstrādā kārtību, kādā nodrošināma pārtikas izsniegšana iedzīvotājiem pašvaldības administratīvajā teritorijā. | Mobilizācijas likumsDetalizētāk - MK noteikumos |
| 106.  | Pārrauga lauksaimniecības zemju izmantošanu un rezerves zemes fondu. Izstrādā tās īpašumā un valdījumā esošās neapbūvētās zemes un degradētās teritorijas izmantošanas iespēju izvērtējumu. | Zemes pārvaldības likumsDetalizētāk – MK noteikumos  |
| 107.  | Nosaka pasākumus postījumu un to seku ierobežošanai vai likvidēšanai (epizootiju draudu gadījumos) | Medību likums |
| 108.  | Izvērtē koku ciršanas atbilstību normatīvajiem aktiem par sugu un biotopu aizsardzību un īpaši aizsargājamām dabas teritorijām, pieņem lēmumu par atļaujas izsniegšanu koku ciršanai ārpus meža vai par atteikumu izsniegt atļauju. | Meža likumsDetalizētāk – MK noteikumos  |
| 109.  | Organizē valstij piederošo zvejas tiesību izmantošanu un pārzina privāto zvejas tiesību izmantošanu ūdeņos, kas atrodas pašvaldības administratīvajā teritorijā vai piekļaujas tai.  | Zvejniecības likumsDetalizētāk – MK noteikumos  |
| 110.  | Piesakās valsts un Eiropas Savienības atbalstam augļu, dārzeņu un piena piegādei izglītības iestādēm.  | Lauksaimniecības un lauku attīstības likumsDetalizētāk - MK noteikumos |
| *Pašvaldības uzdevumi vēlēšanu organizēšanas jomā:* |
| 111. | Izveido republikas pilsētas un novada vēlēšanu komisiju Saeimas vēlēšanu sagatavošanai katrā republikas pilsētā un novadā. Centrālās vēlēšanu komisijas noteiktajā kārtībā pieņem lēmumus, kas saistīti ar vēlēšanu organizēšanu.  | Saeimas vēlēšanu likumsRepublikas pilsētu un novadu vēlēšanu komisiju un vēlēšanu iecirkņu komisiju likums |
| Eiropas Parlamenta vēlēšanu sagatavošanai katrā republikas pilsētā un novadā no vēlētājiem izveido republikas pilsētas vēlēšanu komisija un novada vēlēšanu komisija. Centrālās vēlēšanu komisijas noteiktajā kārtībā pieņem lēmumus, kas saistīti ar vēlēšanu organizēšanu. | Eiropas Parlamenta vēlēšanu likumsRepublikas pilsētu un novadu vēlēšanu komisiju un vēlēšanu iecirkņu komisiju likums |
| Tautas nobalsošanas organizēšanai katrā republikas pilsētā un novadā no vēlētājiem izveido republikas pilsētas vēlēšanu komisija un novada vēlēšanu komisija. Centrālās vēlēšanu komisijas noteiktajā kārtībā pieņem lēmumus, kas saistīti ar tautas nobalsošanas organizēšanu. | Par tautas nobalsošanu, likumu ierosināšanu un Eiropas pilsoņu iniciatīvu |
| Pašvaldību vēlēšanu organizēšanai katrā republikas pilsētā un novadā no vēlētājiem izveido republikas pilsētas vēlēšanu komisija un novada vēlēšanu komisija. Centrālās vēlēšanu komisijas noteiktajā kārtībā pieņem lēmumus, kas saistīti ar vēlēšanu organizēšanu. | Republikas pilsētas domes un novada domes vēlēšanu [likums](https://likumi.lv/doc.php?id=57839)  |

Vides aizsardzības un

reģionālās attīstības ministrs J. Pūce